《烛影摇红 为雅坪题画》
清代·李良年

不是湘筠，铅容恰似湘江水。玲珑佛髻小钗虫，一样输他翠。

依约薄寒衫袂。背残红、斜阳自倚。东风不管，暗惹春痕，双双蝶翅。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。